Након норманског освајања бискуп Валкелин је добио дозволу да изгради нову цркву у романичком стилу. Радови су започели 1079. године, а 8. априла 1093. монаси су се, на свечаности којој је присуствовала већина бискупа и опата из цијеле Енглеске, из Олд Минстера преселили у новоизграђену катедралу. Нова катедрала је наставила да буде једно од најважнијих духовних средишта у Енглеској и стјециште многобројних ходочасника. Дана 11. августа 1100. године у звонику ове цркве. који се касније срушио, сахрањен је краљ Вилијам II (син Вилијама Освајача), који је погинуо у оближњој шуми током лова.